उधर जद(यू) के पास 70 विधायक हैं, जो दो उम्मीदवारों को राज्यसभा भेजने के लिए पर्याप्त है। भारतीय जनता पार्टी के 52 विधायक हैं। चार विधायक उसके समर्थक दलों के पास है। इस तरह उसके पास 21 वोट अतिरिक्त हैं। यदि भभुआ में उसका उम्मीदवार एक बार फिर जीत जाता है, तो उसके पास 22 अतिरिक्त मत आ जाएंगे। बिहार से उनके दो मंत्रियों का कार्यकाल पूरा हो रहा है। वे मंत्री है रविशंकर प्रसाद और धर्मेन्द्र प्रधान, लेकिन भाजपा अपने विधायकों की वर्तमान ताकत के बूते सिफ एक ही उम्मीदवार की जीत सुनिश्चित कर सकती है। इसलिए यदि वह दूसरा उम्मीदवार खड़ी करती है, तो राज्यसभा का यह चुनाव दिलचस्प हो जाएगा। इसका सबसे ज्यादा असर कांग्रेस पर पड़ सकता है, क्योंकि उसके विधायकों को पटाकर ही भाजपा अपने दूसरे उम्मीदवार की जीत सुनिश्चित कर सकती है।